Diari Oficial de la Generalitat Valenciana


Sumari del DOGV 7072, del 22-07-2013 (2013/7061)

RESOLUCIÓ de 24 de juny de 2013, de la Conselleria d'Educació, Cultura i Esport, per la qual es modifica l'autorització, per canvi de titularitat, als centres docents privats de la Comunitat Valenciana que figuren en l'annex.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7061


Data del document
:   24-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 de juny de 2013, de la Conselleria d'Educació, Cultura i Esport, per la qual es modifica l'autorització, per canvi de titularitat, als centres docents privats de la Comunitat Valenciana que figuren en l'annex. [2013/7061]  
Els expedients han sigut iniciats a instància dels representants de la titularitat dels centres docents privats relacionats en l'annex, així com dels representants de les titularitats adquirents, en sol·licitud de modificació de l'autorització dels dits centres per canvi de titularitat.  
  
Vist que s'ha comprovat en els expedients esmentats el compliment, per part de les noves titularitats, dels requisits exigits per la normativa vigent.  
Vistes la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010); i el Decret 115/1990, de 9 de juliol, (DOGV 24.07.1990), del Consell de la Generalitat, pel qual es crea el Registre de Centres Docents de la Comunitat Valenciana.  
Vista la proposta del director general de Centres i Personal Docent, de data 24 de juny de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Modificar l'autorització per canvi de titularitat dels centres que s'indiquen en l'annex, i en els termes que s'especifiquen.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant els seus efectes s'entenen referits a partir del 31 d'agost de 2013.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 24 de juny de 2013.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Rafael Carbonell Peris.  
  
  
ANNEX  
  
Codi: 43698100.  
Denominació genèrica del centre: Centre d'Educació Infantil, Primària i Secundària.  
Denominació específica del centre: Sagrada Familia.  
Anterior titularitat: Congregació Esclavas del Sagrado Corazón de Jesús.  
Nova titularitat que s'autoritza: Fundación Educativa ACI.  
Domicili: c/ Arquebisbe Doménech, núm. 19.  
Localitat: Alcoi (03770).  
Província: Alacant.  
  
Codi: 90351073.  
Denominació genèrica del centre: Centre d'Educació Infantil, Primària i Secundària.  
Denominació específica del centre: Esclavas Sagrado Corazón de Jesús.  
Anterior titularitat: Congregació Esclavas del Sagrado Corazón de Jesús.  
Nova titularitat que s'autoritza: Fundación Educativa ACI.  
Domicili: c/ Convent, núm. 2.  
Localitat: Benirredrà (46716).  
Província: València.  
  
Codi: 80501151.  
Denominació genèrica del centre: Centre d'Educació Infantil, Primària i Secundària.  
Denominació específica del centre: Sagrado Corazón de Jesús-Esclavas.  
Anterior titularitat: Congregació Esclavas del Sagrado Corazón de Jesús.  
Nova titularitat que s'autoritza: Fundación Educativa ACI.  
Domicili: c/ Misser Mascó, núm. 1.  
Localitat: València (46102).  
Província: València.